Дак
Дак (лат. Sálix) — Дакан (Salicaceae) доьзалера диттийн ораматийн тайпа. Оьрсийн маттахь дак кепийн дуккха а цӀераш йу — ива, ветла́, раки́та, ве́рба, тальник. Российн йуккъерчу декъехь чӀогӀа даьржина а, дика девзаш а ораматаш ду. Дукхах долчу дакан кепашна тӀуналла йеза, кхуьу тӀуьнчу меттигашкахь, ткъа йекъачу меттигашкахь (басешкахь, гӀамаршкахь, кхин а) а, уьшалашкахь а ца кхуьу масех кеп бен. Дак хаало хьуьнхахь а, кхечу дитташца ийна. Дакан тӀехулара куц чӀогӀа бес-бесара ду: царна йукъахь ду лекха дитташ (Salix alba, Salix fragilis, Salix caprea) а, коьллаш (Salix viminalis, Salix daphnoides, Salix purpurea) а, наггахь дикка кегийра, охьатаьӀна, лаьттахула йаьржина (Salix lapponica , Salix repens var. rosmarinifolia, Salix myrtilloides); полюсан мехкашкахь а, лекхачу лаьмнашкахь а, ломан областашкахь а, кхуьу кхин а кегийра лоха дакаш (Salix herbacea, Salix reticulata), гӀуно кегийра 2,5 сантиметрал лакха ца йолу коьллаш, шеш йукъахь кхуьу корсамал а лоха хуьлу.